Οι εννέα Άρχοντες στο αθηναϊκό πολιτικό σύστημα
Με την κατάργηση της κληρονομικής βασιλείας και την άνοδο του αριστοκρατικού πολιτεύματος στην Αθήνα (712 π.Χ.), την εξουσία που συγκέντρωνε άλλοτε ο κληρονομικός βασιλέας διαμοιράζονταν πλέον 9 αιρετοί άρχοντες που διατηρούσαν το αξίωμά τους για ένα έτος.

### Ο Επώνυμος Άρχων

Είχε διοικητικές και δικαστικές αρμοδιότητες. Συγκαλούσε την εκκλησία του δήμου και προΐστατο των συνεδριάσεών της. Τα ψηφίσματα της εκκλησίας του δήμου και της βουλής έφεραν το όνομά του. Επίσης το όνομά του αποτελούσε χρονολογικό δείκτη για τον προσδιορισμό του ημερολογιακού έτους. Είχε την έδρα του στο Πρυτανείο.

### Ο Άρχων Βασιλεύς

Είχε θρησκευτικές αρμοδιότητες και εκδίκαζε υποθέσεις φόνου, επειδή η ανθρωποκτονία θεωρούνταν θρησκευτικό ανοσιούργημα. Επίσης διατηρούσε την προεδρεία του Αρείου Πάγου. Είχε την έδρα του στη Βασίλειο Στοά, που βρισκόταν στη βορειοδυτική γωνία της Αγοράς.

### Ο Πολέμαρχος

Ηγούνταν του πολέμου και διατηρούσε την αρχιστρατηγία. Με τις μεταρρυθμίσεις του Κλεισθένη (508 π.Χ.) το αξίωμα διαμοιράστηκε σε 10 Στρατηγούς.

### Οι Έξι Θεσμοθέτες

Καθιερώθηκαν από τα μέσα του 7ου αι. π.Χ. και είναι το αρχαιότερο παράδειγμα συλλογικής αρχής. Η εξαμελής αυτή επιτροπή αναλάμβανε την καταγραφή και διαφύλαξη των διατάξεων, που είχαν αποκτήσει ισχύ νόμου.

## Οι εννέα Άρχοντες στο αθηναϊκό πολιτικό σύστημα